wickkiey/tamil-wikipedia-chunked huggingface dataset:
# நாமகிரிப்பேட்டை கிருஷ்ணன்

**நாமகிரிப்பேட்டை கிருஷ்ணன்** (2 ஏப்ரல் 1924 – 30 ஏப்ரல் 2001), தமிழகத்தைச் சேர்ந்த நாதசுவர இசைக் கலைஞர். தமிழகத்தின் நாமக்கல் மாவட்டத்திலுள்ள சேந்தமங்கலம் எனும் சிற்றூரில் பிறந்தவர். இந்தியா முழுவதும் பல்வேறு இசை நிகழ்ச்சிகளை நிகழ்த்தியுள்ளார்.
# நாமகிரிப்பேட்டை கிருஷ்ணன்

## வாழ்க்கை

இவரின் தந்தை பெயர் காத்தாசாமி பிள்ளை. தாய் குஞ்சம்மாள். நாமகிரிப்பேட்டை அரசினர் பள்ளியில் பயின்றவர்.
# நாமகிரிப்பேட்டை கிருஷ்ணன்

## இசை

நாதசுவரம் வாசிப்பதில் தனக்கென ஒரு பாணியை பின்பற்றி ரசிகர்களை கவர்ந்தவர். இசைக் குடும்பத்தில் பிறந்த இவர் சிறுவயதில் பாட்டனார் சின்னப்ப முதலியாரிடம் நாதசுவரமும், வாய்ப்பாட்டும் கற்றார். பின் அருப்புக்கோட்டை கணேசனிடம் முறைப்படி நாதசுவரம் பயின்றார். உள்நாட்டிலும் வெளிநாட்டிலும் நாதசுவரக் கச்சேரிகளை ஏராளமாக நிகழ்த்தியுள்ளார்.
# நாமகிரிப்பேட்டை கிருஷ்ணன்

## விருதுகள்

- கலைமாமணி விருது, 1972
- பத்மசிறீ விருது, 1981
- சங்கீத நாடக அகாதமி விருது, 1981
- இசைப்பேரறிஞர் விருது, வழங்கியது: தமிழ் இசைச் சங்கம், சென்னை.
# நாமகிரிப்பேட்டை கிருஷ்ணன்

## ஏனைய சிறப்புகள்

திருப்பதி வெங்கடேஸ்வரா கோயிலின் ‘ஆஸ்தான சங்கீத வித்வானாக’ 1977 ஆம் ஆண்டு நியமிக்கப்பட்டார்.
# வேலூர் ஜி. ராமபத்ரன்

**வேலூர் ஜி. ராமபத்ரன்** (Vellore G. Ramabhadran) (**பி**: ஆகத்து 4, 1929 - **இ**: பெப்ரவரி 27, 2012) என்பவர் தமிழகத்தைச் சேர்ந்த கருநாடக இசை மிருதங்க வாத்தியக் கலைஞர்.
# வேலூர் ஜி. ராமபத்ரன்

## இளமைக் காலத்தில்

வேலூரைச் சேர்ந்த இவரது தகப்பனார் கொன்னக்கோல் கோபாலாச்சாரியார், 1930களின் தொடக்க காலப்பகுதியில் அங்கே *சங்கீத சபா* நடத்தி வந்தார். இந்த சபாவில் சிறு வயதுப் பிள்ளைகளுக்கு இசைப் போட்டிகள் நடத்தி பரிசுகள் அளித்து வந்தார். அக்காலத்தில் பிரபல இசை வித்துவான்களாகிய காஞ்சீபுரம் நயினார் பிள்ளை, பாலக்காடு மணி ஐயர் மற்றும் புதுக்கோட்டை தட்சணாமூர்த்திப் பிள்ளை ஆகியோர் பங்குபற்றி குழந்தைகளுக்கு பரிசுகள் வழங்கினார்கள். இந்த சபாவிலே 1936ல் எம். எஸ். சுப்புலட்சுமி பாடியதாகவும் அவரது சகோதரர் சக்திவேல் மிருதங்கம் வாசித்ததாகவும் தாயார் சண்முகவடிவு வீணை இசைத்ததாகவும் ராமபத்ரன் ஒரு செவ்வியில் நினைவு கூர்ந்துள்ளார்.  
சபாவில் நடந்த இசை நிகழ்ச்சிகள் ராமபத்ரனின் மனதை ஈர்த்தன. தனது எட்டாவது வயதிலிருந்து தந்தையிடம் மிருதங்கம் பயிலத் தொடங்கினார்.
இரண்டாம் உலகப் போர் காரணமாக சென்னையிலிருந்த பலர் வேறு இடங்களுக்கு குடிபெயர்ந்தனர். அவ்வாறு 1942 ல் திருப்பாற்கடல் ஸ்ரீநிவாச ஐயங்கார் தனது குடும்பத்துடன் சேலத்துக்கு சென்றார். அச்சமயம் ராமபத்ரன் அவரிடம் வாய்ப்பாட்டு கற்றுக் கொண்டார்.  
1950ல் சென்னை மயிலாப்பூரில் குடியேறினார்.
# வேலூர் ஜி. ராமபத்ரன்

## இசை அரங்குகளில்

முதன்முதலாக 1943 ல் சென்னை செகநாத சங்கீத சபாவில் மதுரை மணி ஐயரின் இசைக் கச்சேரிக்கு மிருதங்கம் வாசித்தார். அக்காலத்தில் சபாக்கள் குறைவாகவே இருந்தன. இவர் மதுரை மணி ஐயருடன் சேர்ந்து பல கோவில்களில் வாசித்தார். கலையை பணத்துக்காக இல்லாமல் இறைவன் முன்னிலையில் வாசித்தது பற்றின் காரணமாகவே என ராமபத்ரன் குறிப்பிட்டுள்ளார்.  
இவர் அரியக்குடி இராமானுஜ ஐயங்கார், செம்பை வைத்தியநாத பாகவதர், மகாராஜபுரம் விஸ்வநாத ஐயர், செம்மங்குடி சீனிவாச ஐயர், முசிரி சுப்பிரமணிய ஐயர், ஜி. என். பாலசுப்பிரமணியம், மகாராஜபுரம் சந்தானம், டி. வி. சங்கரநாராயணன், டி. என். சேஷகோபாலன், பி. ராஜம் ஐயர், பி. எஸ். நாராயணசுவாமி மற்றும் புல்லாங்குழல் மாலி, என். ரமணி, வயலின் வித்துவான்கள் லால்குடி ஜெயராமன், டி. என். கிருஷ்ணன் போன்ற மூத்த இசைக் கலைஞர்களின் இசைக் கச்சேரிகளுக்கு மிருதங்கம் வாசித்துள்ளார்.  
கர்நாடக இசைக் கலைஞர்களுடன் மட்டுமன்றி வட இந்திய இசைக் கலைஞர்களான ஜாகீர் ஹுசெய்ன் (Zakir Hussain), அல்லா றக்கா (Alla Rakha), அம்ஜத் அலி கான் (Amjad Ali Khan), ஹரிபிரசாத் செளராசியா (Hariprasad Chaurasia) ஆகியோருக்கும் மிருதங்கம் வாசித்துள்ளார்.
# வேலூர் ஜி. ராமபத்ரன்

## திரைப்படத்தில்

கே. பாலச்சந்தர் தயாரித்த சிந்து பைரவி படத்தில் வரும் கே. ஜே. யேசுதாஸ் பாடிய *மரி மரி நின்னே* என்ற பாடலுக்கு ராமபத்ரன் மிருதங்கம் வாசித்துள்ளார். படத்தில் சிவகுமார் பாட, டெல்லி கணேஷ் மிருதங்கம் வாசிப்பதாக காட்சி அமைந்துள்ளது.
# வேலூர் ஜி. ராமபத்ரன்

## விருதுகள்

- சங்கீத சூடாமணி, 1975 வழங்கியது: சென்னை கிருஷ்ணகான சபா
- சங்கீத கலாநிதி விருது, 2004 வழங்கியது: மியூசிக் அகாதெமி (சென்னை)
- கலைமாமணி விருது
- சங்கீத கலாசிகாமணி விருது, 1998 வழங்கியது: தி இந்தியன் ஃபைன் ஆர்ட்ஸ் சொசைட்டி, சென்னை
- செளடையா நினைவு விருது
- முருகப்பா குழுவின் சங்கிராந்தி சங்கீத உத்சவ் 1994 ல் திறமைக்கான கெளரவம்.
# வேலூர் ஜி. ராமபத்ரன்

## மறைவு

2012 பெப்புருவரி 27ஆம் நாள் தனது 82ஆவது அகவையில் சென்னையில் காலமானார்.
# ஐஓஎஸ் 6

**ஐஓஎஸ் 6** எனப்படுவது அப்பிள் நிறுவனத்தின் தொடுதிரை கருவிகளுக்கான நகர்பேசி இயங்குதளத்தின் ஆறாம் பதிப்பாகும். இந்தப்பதிப்பு செப்டம்பர் 19, 2012 அன்று வெளியிட்டு வைக்கப்பட்டது. மூன்றாம் தலைமுறை ஐபொட் கருவிகள் மற்றும் முதலாம் தலைமுறை ஐபாட் கருவிகள் இந்த பதிப்பில் ஆதரிக்கப்படவில்லை. ஐபோன் 3ஜிஎஸ் இற்குப் பிந்திய கருவிகள் முதன்மையாக இந்த இயங்குதளத்தின் பதிப்பில் ஆதரிக்கப்பட்டது.  
செப்டம்பர் 12, 2012இல் அப்பிள் நிறுவனத்தால் நடத்தப்பட்ட நிகழ்வு ஒன்றில் அப்பிள் ஐபோன் 5 மற்றும் அதை ஆதரிக்கும் ஐஓஎஸ் 6 ஆகியன உத்தியோக பூர்வமாக அறிவிக்கப்பட்டது. பீட்டாபதிப்பில் இருந்து இறுதிப் பயனர் பதிப்பிற்கு விரைவாக மாற்றம்பெற்ற ஐஓஎஸ் பதிப்பாகவும் இந்தப்பதிப்பே திகிழ்கின்றது என்பதையும் இங்கே குறிப்பிட வேண்டும்.
# ஐஓஎஸ் 6

## செயற்பாடுகள்

அப்பிள் மற்றும் கூகிள் நிறுவனங்கள் இடையிலான கசப்பான நிக்ழவுகளைத் தொடர்ந்து கூகிள் யூடியூப் மற்றும் கூகிள் மப்ஸ் ஆகிய செயலிகள் இயல்பிருப்பாகவே நீக்கப்பட்டது. ஆயினும் அப்ஸ்டோரின் மூலம் தேவையான பயனர்கள் இதை பதிவிறக்கும் வசதி பின்னர் வழங்கப்பட்டது. அப்பிள் நிறுவனத்தின் மப்ஸ் சசெயலி தேர்ந்தெடுக்கப்பட்ட சில நகரங்களை முப்பரிமான வடிவில் காணும் வசதிகளையும் வழங்கியது.
# ஐஓஎஸ் 6

## செயற்பாடுகள்

### சிரி செயலி

அப்பிளின் இலத்திரனியல் உதவியாளர் செயலி சிரியில் மேலதிக வசதிகள் சேர்க்கப்பட்டது. இதன் மூலம் பேஸ்புக், டுவிட்டர் போன்ற தளங்களில் நேரடியாக செய்திகளை இயற்படுத்த முடிகின்றமை, மேலும் உணவகங்களில் முன்பதிவு செய்தல், வானிலை போன்ற தரவுகளைப் பெறும் வசதிகள் முதலியன வழங்கப்பட்டது. இது வரை ஐபோன் 4எஸ்இல் மட்டும் செயற்பட்ட சிரி செயலி இந்தப்பதிப்பின் பின்னர் ஐபோன் 5இலும் செயற்படத்தொடங்கியது.
# ஐஓஎஸ் 6

## செயற்பாடுகள்

### பேஸ்புக் ஒருங்கிணைப்பு

பேஸ்புக் செயலி இயங்குதளத்துடன் உள்ளமைந்த ஒரங்கிணைக்கப்பட்ட இணைப்பைக் கொண்டிருந்தது. இதன் மூலம் பேஸ்புக் இயல் செயலியை நேரடியாக ஏனைய செயலிகளில் இருந்து அணுக முடிவதுடன் அப்ஸ்டோர் மற்றும் கேம் சென்டர் போன்ற செயலிகளில் லைக் பொத்தான்கள் ஒருங்கிணைக்கப்பட்டன.
# ஐஓஎஸ் 6

## வழுக்கள்

கூகிள் மப்ஸ் நீக்கப்பட்டு அப்பிள் நிறுவனத்தால் வழங்கப்பட்ட மப்ஸ் செயலியில் பல பிழைகள் காணப்பட்டன. அப்பிள் நிறுவனத்தின் முதன்மைச் செயல் அதிகாரி டிம் குக் அவர்களது உத்தியோகப் பூர்வ தளத்தில் மன்னிப்புக் கோருமளவிற்கு வழுக்கள் காணப்பட்டன.  
ஐஓஎஸ் 6.1 பதிப்பின் பின்னர் மின்கலம் வேகமாக நிறைவு பெறுதல் மற்றும் நகர்பேசி சமிக்ஜை சரியாக கிடைக்காமை ஆகிய வழுக்களும் அறிவிக்கப்பட்டன.
# கௌதம் புத்தா பல்கலைக்கழகம்

கவுதம புத்த பல்கலைக்கழகம், உத்தரப் பிரதேசத்தின் நொய்டா நகரில் உள்ளது.
# கௌதம் புத்தா பல்கலைக்கழகம்

## துறைகள்

- மேலாண்மை
- உயிரிதொழில்நுட்பம்
- பொறியியல்
- சட்டம், நிர்வாகம்
- பௌத்தம்
- சமூகவியல்
ஆகிய பள்ளிகள் உள்ளன. இவற்றில் முறையே தொடர்புடைய பிரிவுகளில் பாடங்கள் உள்ளன. மொத்தம் முப்பது பாடங்கள், இளநிலை, முதுநிலைப் பிரிவுகளில் உள்ளன.
# கௌதம் புத்தா பல்கலைக்கழகம்

## வசதிகள்

- நூலகம்
- கணினி மையம்
- மாணவர் விடுதி
- மருத்துவமனை, வங்கி
- தியான மையம்
- பல்வேறு விளையாட்டுகள்
# கிங் ஜார்ஜ் மருத்துவப் பல்கலைக்கழகம்

கிங் ஜார்ஜ் மருத்துவப் பல்கலைக்கழகம், உத்தரப் பிரதேசத் தலைநகரான லக்னோவில் உள்ளது. இது முன்னர் சத்ரபதி ஷாகுஜி மகராஜ் மருத்துவப் பல்கலைக்கழகம் என்ற பெயரில் இயங்கியது.
இந்தியாவின் முன்னணி மருத்துவப் பல்கலைக்கழகங்களில் இதுவும் ஒன்று.
# கிங் ஜார்ஜ் மருத்துவப் பல்கலைக்கழகம்

## துறைகள்

- உயிர்வேதியியல்
- அறுவையியல்
- இதயவியல்
- மகப்பேறு
- உடலியல்
- தடயவியல்
- உளவியல்
- மருத்துவமன நிர்வாகம்
- கதிர்மருத்துவம்
- நுண்ணுயிரியியல்
- நரம்பியல்
- சிறுநீரகவியல்
உள்ளிட்ட துறைகளைக் கொண்டுள்ளது.
# கண்டுபிடிப்புச் சித்தாந்தம்

**கண்டுபிடிப்புச் சித்தாந்தம்** (Discovery doctrine) என்பது ஐக்கிய அமெரிக்க உச்ச நீதிமன்றத்தினால் முன்னிறுத்தப்பட்ட ஒர் அனைத்துலகச் சட்டக் கருத்துரு ஆகும். இக் கருத்துரு 1823 இல் இருந்து இன்றுவரை பல்வேறு வழக்குகள் மூலம் இன்றும் முன்னிறுத்தப்படுகிறது. இச் சிந்தாந்தம் ஐரோப்பிய கிறித்தவ அரசின் ஆட்சியின் கீழ் இல்லாத மக்கள் வாழும் அமெரிக்க நிலப்பரப்புக்களை எந்த ஐரோப்பிய, கிறித்தவ, குடியேற்றவாத நாட்டு மக்கள் முதலில் சொந்தம் கொண்டாடுகிறார்களோ, அவர்களின் அரசுக்கே அந்த நாடு சொந்தம் என்று நிலைநாட்டுகிறது. இந்தச் சித்தாந்தம் அமெரிக்கப் பழங்குடிமக்களின் நாடுகளையோ, நிலத்துக்கான உரிமைகளையோ ஏற்றுக் கொள்ளவில்லை.  
அமெரிக்காக்களை பழங்குடிமக்கள் ஐரோப்பியர்களுக்கு பல நூற்றாண்டுகளுக்கு முன்பே பரவிக் குடியேறி பயன்படுத்தி வந்தாலும், அந்த நாடுகளின் நிலங்களின் அவர்களுக்கான உரிமைகளை இந்தச் சிந்தாந்தம் முற்றிலும் மறுக்கிறது. பழங்குடிமக்கள் நிலங்கள் பறிபோக, அவர்களுக்கு எதிரான பல்வேறு மனித உரிமை மீறல்களுக்கு, அமெரிக்காக்களில் ஐரோப்பியரின் குடியேற்றம் வேகமாக நிறைவேற இந்தச் சிந்தாந்தம் முக்கிய கருவியாக அமைந்தது. இது போன்ற காரணங்களால், ஐக்கிய நாடுகளின் முதற்குடிமக்களின் பிரச்சினைகளுக்கான நிலையான மன்றம் பழங்குடிமக்களுக்கு எதிரான மனித உரிமை மீறல்களின் அடித்தளம் இந்தச் சட்டம் என்று விமர்சித்துள்ளது.
# லக்னோ பல்கலைக்கழகம்

லக்னோ பல்கலைக்கழகம், உத்தரப் பிரதேசத்தின் தலைநகர் லக்னோவில் உள்ளது. இது பல்கலைக்கழக மானியக் குழு, இந்தியப் பல்கலைக்கழகங்களின் கூட்டமைப்பு, தொலைவழிக் கல்வி மன்றம் ஆகியவற்றுடன் இணைக்கப்பட்டது.
# லக்னோ பல்கலைக்கழகம்

## துறைகள்

- கலை
- பண்டைய இந்திய வரலாறு, தொல்லியல்F
- பாதுகாப்பு
- மக்களியல்
- பொருளாதாரம்
- ஆங்கிலம்
- புவியியல்
- இந்தி
- இதழியல், தொடர்பாடல்
- நூலகவியல்
- மொழியியல்
- இலக்கியம்
- இசை
- தற்கால இந்திய வரலாறு
- பாரசீகம்
- மெய்யியல்
- அரசியல்
- பொது நிர்வாகம்
- சமசுகிருதம்
- மேற்கத்திய வரலாறு
- மகளிரியல்
- உருது  
- பொருளியல்
- பொருளியல்
- பொருளாதாரம்
- வணிக நிர்வாகம்  
- கல்வி
- கல்வி, ஆய்வு, வளர்ச்சி
- விளையாட்டு, உடற்பயிற்சி  
- சட்டம்
- சட்டம்
- குற்றவியல், நீதியியல்  
- அறிவியல்
- மீளப்பெறக் கூடிய ஆற்றல்
- உயிரிவேதியியல்
- தாவரவியல்
- வேதியியல்
- கணினியியல்
- புவியியல்
- கணிதம்
- இயற்பியல்
- உளவியல்
- புள்ளியியல்
- விலங்கியல்  
- கவின்கலை
- கவின்கலை
- கலை வணிகம்
- கலை
- வரைகலை வடிவமைப்பு  
- ஆயுர்வேதம்
- உள்ளுறுப்பியல்
- காய சித்தம்
- அறுவையியல்
# மகாத்மா காந்தி காசி வித்யாபீடம்

**மகாத்மா காந்தி காசி வித்யாபீடம்**, இந்தியாவி உத்தரப் பிரதேச மாநிலத்தின் வாரணாசி நகரத்தில் உள்ளது. இது மாநில அரசின் கட்டுப்பாட்டில் உள்ளது. இருநூற்றுக்கும் அதிகமான கல்லூரிகள் இதனுடன் இணைக்கப்பட்டிருக்கின்றன. இங்கு கலை, கல்வியியல், அறிவியல், சமூக அறிவியல் & தொழில்நுட்பம், பொருளியல், சட்டம், கணினி, வணிகம் & மேலாண்மை, வேளாண்மை, மருத்துவ அறிவியல், உள்ளிட்ட பிரிவுகளில் கல்வி கற்பிக்கப்படுகின்றது.
# மகாத்மா காந்தி காசி வித்யாபீடம்

## துறைகள்

- சமூகப் பணி
- பொருளியல்
- கல்வி
- சட்டம்
- அறிவியல்
- மாணவர் நலன்
- இந்தி இதழியல்
- மானுடவியல்
# மகாத்மா காந்தி காசி வித்யாபீடம்

## புகழ் பெற்ற பழைய மாணவர்கள்

- சந்திரசேகர ஆசாத்
- லால் பகதூர் சாஸ்திரி
# மகாத்மா ஜோதிபா பூலே ரோகில்கந்து பல்கலைக்கழகம்

**மகாத்மா ஜோதிபா பூலே ரோகில்கந்து பல்கலைக்கழகம்** உத்தரப் பிரதேசத்தின் பரெய்லி நகரில் உள்ளது. இத்துடன் இருநூற்றுக்கும் அதிகமான கல்லூரிகள் இணைக்கப்பட்டிருக்கின்றன. பரெய்லி, மொராதாபாத், ராம்பூர், பீஜ்னோர், ஜோதிபா பூலே நகர், புதவுன், பிலிபித், சாஜகான்பூர், நொய்டா, சீதாபூர் உள்ளிட்ட மாவட்டங்களில் இதன் கிளைகள் அமைந்துள்ளன.
# மகாத்மா ஜோதிபா பூலே ரோகில்கந்து பல்கலைக்கழகம்

## துறைகள்

இப்பல்கலைக்கழகத்தில் கற்பிக்கப்படும் துறைகள் கீழே தரப்பட்டுள்ளன.
- பொறியியல்
- மின்னணுவியல்
- கணிப்பொறியியல்
- மின்னியல்
- இயந்திரப் பொறியியல்
- வேதிப் பொறியியல்
- வேதியியல்
- இயற்பியல்
- கணிதம்
- மானுடவியல்
- மேம்பட்ட சமூகவியல்
- பழங்கால வரலாறு
- பகுதிவாரி பொருளாதாரம்
- முதியோர் கல்வி
- மேலாண்மை
# வீர் பகதூர் சிங் பூர்வாஞ்சல் பல்கலைக்கழகம்

வீர் பகதூர் சிங் பூர்வாஞ்சல் பல்கலைக்கழகம், உத்தரப் பிரதேசத்தின் ஜவுன்பூர் நகரில் உள்ளது. உத்தரப் பிரதேசத்தின் முன்னாள் முதல்வராய் இருந்த வீர் பகதூர் சிங் நினைவாகப் பெயரிடப்பட்டது. முன்னர், பூர்வாஞ்சல் பல்கலைக்கழகம் என்ற பெயரில் இயங்கியது. நானூற்றுக்கும் அதிகமான கல்லூரிகள் இத்துடன் இணைக்கப்பட்டுள்ளன.
# வீர் பகதூர் சிங் பூர்வாஞ்சல் பல்கலைக்கழகம்

## துறைகள்

- பொறியியல், தொழில்நுட்பம்
- கணினிப் பயன்பாடு
- மேலாண்மை
- பொருளியல்
- உயிரிதொழில்நுட்பம்
- அறிவியல்
- கல்வி
- சட்டம்
- கலை
- உழவு
- நுண்ணுயிரியியல்
- உயிரிவேதியியல்
- சுற்றுச்சூழலியல்
# அதிர்வுத் தளம்

ஒளிக்கதிர்கள் சிலவகைப் படிகங்களின் (டூர்மலின்) வழியாகச் செல்லும் போது, படிகத்திலிருந்து வெளிப்படும் கதிர்களின் அதிர்வு ஒரு தளத்தில் மட்டுமே இருக்கின்றன. இக் கதிர்கள் முனைவுற்ற (Polarised) கதிர்கள் எனப்படும். இக் கதிர்களின் அதிர்வு நிகழும் தளம் **அதிர்வுத் தளம்** (Plane of vibration) என்படும். இத் தளம் முனைப்பாக்கத் தளத்திற்குச் (Plane of Polarisation) செங்குத்தாக அமையும்.
# சம்பூர்ணானந்து சமசுகிருத பல்கலைக்கழகம்

**சம்பூர்ணானந்து சமசுகிருத பல்கலைக்கழகம்** (*Sampurnanand Sanskrit Vishwavidyalaya*), உத்தரப் பிரதேசத்தின் வாரணாசி நகரில் உள்ளது. இது சமஸ்கிருதம் பற்றிய படிப்புகளை ஊக்குவிக்கிறது.
# சம்பூர்ணானந்து சமசுகிருத பல்கலைக்கழகம்

## துறைகள்

- வேதம் - வேதாந்தம்
- வேதம்
- வியாகர்ணம்
- ஜோதிஷ்
- தர்மசாஸ்திரா  
- இலக்கியம்
- இலக்கியம்
- புராண வரலாறு
- அர்த்தசாஸ்திரம்  
- மெய்யியல்
- வேதாந்தம்
- சங்கயோகதந்திரம்
- மதங்கள்
- நியாயம்
- மிமன்சனம்  
- சிரமண்
- பாளி மொழி, தேரவாதம்  
- அறிவியல்
- தற்கால மொழிகளும், மொழியியலும்  
- ஆயுர்வேதம்
- அறுவை
- நஞ்சு
- உடல்நலம்
- தொண்டை, மூக்கு, காது
# சம்பூர்ணானந்து சமசுகிருத பல்கலைக்கழகம்

## கல்வி மையங்கள்

1200க்கும் அதிகமான கல்வி மையங்கள் இத்துடன் இணைக்கப்பட்டிருக்கின்றன. இவை அனைத்திலுமே சமஸ்கிருத வழிக் கல்வி இருப்பது குறிப்பிடத்தக்கது.
- உத்தரப் பிரதேசம் : 963
- ராஜஸ்தான் :7
- மகாராஷ்டிரா : 7
- குஜராத் : 21
- தில்லி : 13
- காஷ்மீர் : 2
- இமாச்சலப் பிரதேசம் :3
- சிக்கிம் : 4
# அரை அலைத்தகடு

**அரை- அலைத்தகடு** ( Half wave plate ) என்பது அலைத்தகடுகளில் ஒருவகை ஆகும். அலைத்தகடானது, அதனுள் புகுந்து செல்லும் ஒளி அலையின் முனைப்பாக்க (polarization) நிலையினை மாற்றுகின்ற ஒளியியல் கருவியாகும். அரை அலைத்தகடு மற்றும் கால் அலைத்தகடு என இதில் இரு வகைகள் உள்ளன.  
இரட்டை ஒளிவிலக்கமுடைய ஓர் ஊடகத்தின் ஒளி அச்சிற்கு இணையாக வெட்டப்பட்டுள்ள ஓர் ஊடகத்தின் எந்த கனஅளவுத் தகடு, சாதாரணக் கதிருக்கும் அசாதரணக் கதிருக்கும் இடையே π ரேடியன் (180 பாகைகள்) வேறுபாட்டினைத் (Phase difference) தோற்றுவிக்கிறதோ அக் கனஅளவு தகடானது அரை அலைத்தகடு எனப்படும்.
# அரை அலைத்தகடு

## ஆதாரம்

- A dictionary of science
-
# விக்கிப்பீடியா:விக்கித்திட்டம் அப்பிள் நிறுவனம்

விக்கித் திட்டம் அப்பிள் நிறுவம் எனப்படுவது அப்பிள் நிறுவனத்தின் பணியாளர்கள், மென்பொருட்கள், கருவிகள் சார் கட்டுரைகளை முழுமயாக எழுதி முடித்தலாகும்.
# விக்கிப்பீடியா:விக்கித்திட்டம் அப்பிள் நிறுவனம்

## இலக்குகள்

- ஐஓஎஸ் 7 வரை வெளிவந்த அனைத்துப் பதிப்புகளுக்குமான கட்டுரைகளை எழுதுதல்
- அப்பிள் நிறுவனத்தின் வலைவாசலை நிறைவு செய்தல்
- அப்பிள் நிறுவனத்தால் வெளியிடப்பட்ட இயங்குதளங்களுக்கான கட்டுரைகளை எழுதுதல்
- அப்பிள் நிறுவனத்தில் நிறைவேற்று அதிகாரிகளாகப் பணியாற்றியோரின் கட்டுரைகளை எழுதுதல்
- அப்பிள் நிறுவனத்தால் வெளியிடப்பட்ட கருவிகளுக்கான கட்டுரைகளை எழுதுதல்
# விக்கிப்பீடியா:விக்கித்திட்டம் அப்பிள் நிறுவனம்

## கோரப்பட்டும் கட்டுரைகள்

- இதுநாள் வரை அப்பிள் நிறுவனத்தில் பணியாற்றிய நிறைவேற்று அதிகாரிகளுக்கான கட்டுரை
- டிம் குக்
- கில் அமீலியோ - :en:Gil Amelio
- மைக்கல் ஸ்பின்டலர் - :en:Michael Spindler
- ஜோன் ஸ்கலி - :en:John Sculley
- மைக் மார்க்குல்லா - :en:Mike Markkula
- மைக்கல் ஸ்கொட் - :en:Michael Scott (Apple)
# விக்கிப்பீடியா:விக்கித்திட்டம் அப்பிள் நிறுவனம்

## பங்காற்றுவோர்

- மயூரேசன்
- <font color="#FC89AC" face="Comic Sans MS">**♥ ஆதவன் ♥**</font> <sup><font color="green" face="Comic Sans MS">**♀ பேச்சு ♀**</font></sup>
- ஸ்ரீஹீரன்
# அரித்துவாரமங்கலம் கி. ரி. பழனிவேல்

**அரித்துவாரமங்கலம் கி. ரி. பழனிவேல்** (பிறப்பு: 1948) என்பவர் தமிழகத்தைச் சேர்ந்த தவில் இசைக் கலைஞர் ஆவார்.
# அரித்துவாரமங்கலம் கி. ரி. பழனிவேல்

## வாழ்க்கைக் குறிப்பு

தமிழ்நாட்டின் திருவாரூர் மாவட்டம் அரித்துவாரமங்கலத்தில் குமாரவேல் பிள்ளை, சேதுகண்ணு அம்மாள் இணையருக்கு மகனாக 1948 ஏப்ரல் 6 அன்று பழனிவேல் பிறந்தார். ஆரம்ப காலத்தில் தன் தந்தையார் எஸ். குமாரவேலிடம் தவில் வாசிக்கக் கற்றுக் கொண்டார். 1959 ஆம் ஆண்டு முதல் திருச்சேறை டி. எம். முத்துக்குமார சுவாமிப் பிள்ளையிடம் மாணாக்கராக சேர்ந்து இசைப் பயிற்சியினைப் பெற்றார். தன் பனிரெண்டு வயதிற்குள்ளாகவே பல முன்னணி நாதசுவரக் கலைஞர்களுடன் தவில் வாசித்தார். இந்தியாவிலும், உலகின் பல்வேறு நாடுகளிலும் முன்னணிக் கலைஞர்களுடன் இணைந்து 'ஒருங்கிணைந்த வாத்திய இசை' நிகழ்ச்சிகளை நிகழ்த்தியுள்ளார். நாகசுரம் மட்டுமின்றி வயலின், புல்லாங்குழல், வீணை, கித்தார், கிளாரின்ட், மாண்டலின், சாக்சபோன், வாய்ப்பாட்டு, மேலைநாட்டு இசை ஆகியவற்றோடு தவிலை இணைத்து இசை நிகழ்ச்சிகளில் வாசித்துள்ளார்.
# அரித்துவாரமங்கலம் கி. ரி. பழனிவேல்

## வகித்து பொறுப்புகள்

திருவையாறு தியாகய்யர் மகோத்சவ சபா செயலாளர், தமிழ்நாடு அரசு இசைக்கல்லூரியில் வருகை தரும் பேராசிரியர், அண்ணாமலைப் பல்கலைக்கழகம் மற்றும் தமிழிசைச் சங்கம், இராஜா அண்ணாமலை மன்றம் ஆகியவற்றில் இசைத் தேர்வராகவும், தஞ்சை தமிழ்பல்கலைக்கழகத்தில் நுண்கலைப் படிப்புகளுக்கான குழு உறுப்பினராகவும், தமிழ்நாடு அரசு இயலிசை நாடக மன்ற இசை ஆசிரியர்கள் நியமிப்பாளர், சங்கீத நாடக அகதாமி உறுப்பினர், அகில இந்திய வானொலியின் மேனிலை தவில் கலைஞர், சிதம்பரம் அண்ணாமலைப் பல்கலைக்கழக நுண்கலை துறைத் தலைவர் போன்ற பொறுப்புகளை வகித்துள்ளார்.
# அரித்துவாரமங்கலம் கி. ரி. பழனிவேல்

## விருதுகள்

- கலைமாமணி விருது, 1979-1980
- தமிழ்நாட்டின் அரசவைக் கலைஞராக 1989 இல் நியமனம்
- சங்கீத நாடக அகாதமி விருது, 2001
- பத்மசிறீ விருது 2004
- இசைப்பேரறிஞர் விருது, 2015. வழங்கியது: தமிழ் இசைச் சங்கம், சென்னை.
# திருக்குறள் பரிமேலழகர் உரை அகர நிரல்

**திருக்குறள் பரிமேலழகர் உரை அகர நிரல்** புலவர் ச. சீனிவாசனால் எழுதப்பட்டது. மெய்யப்பன் தமிழாய்வகம் என்னும் பதிப்பகத்தால் 2002இல் வெளிவந்தது.  
திருக்குறள் பரிமேலழகர் உரையில் காணப்படும் சொற்களுள்
இன்றியமையாதன அனைத்தும் அகர வரிசைப்படுத்தப்பட்டுள்ளன.
தொகுப்பாசிரியர் சீனிவாசன் அண்ணாமலைப் பல்கலைக் கழகத்தில்
பயின்றவர்.
# திருக்குறள் பரிமேலழகர் உரை அகர நிரல்

## ஆசிரியரின் பிற நூல்கள்

- திருக்குறள் தெளிவுரை
- திருக்குறள் பரிமேலழகர் உரை
- நீதிநூல் செல்வம் உரை
- நந்திக் கலம்பகம் உரை
- இலக்கியத்தில் இலக்கணம்
# மடிப்பாக்கம் மாதவன்

**மடிப்பாக்கம் மாதவன்** கலைஞர் தொலைக்காட்சியில் திங்கள் முதல் வியாழன் வரை தினமும் இரவு 10 மணிக்கு ஒளிபரப்பான நகைச்சுவைத் தொடர். இந்த தொடரை எஸ்.மோகன் இயக்கயுள்ளார். இவர் மாமா மாப்ளே, சூப்பர் சுந்தரி போன்ற வெற்றித் தொடர்களை இயக்கியவர்.
# மடிப்பாக்கம் மாதவன்

## நடிகர்கள்

- ராம்ஜி
- நளினி
- மதுமிதா
- காத்தாடி ராமமூர்த்தி
- சாந்தி ஆனந்தராஜ்
- தீபாஸ்ரீ
- ஸ்ரீஜீத்
- முல்லை
- டெலிபோன் மணி
- மங்கீ ரவி
- சிவராஜ்
- ஸ்ரீமதி அம்மாள்
- கலாதர்
- ரங்கம்மா பாட்டி
- கண்ணாயிரம்
# வலைவாசல்:விளையாட்டுக்கள்/பிற விக்கிமீடியா திட்டங்கள்

| '''Wikinews:ta:
&nbsp;விக்கிசெய்திகளில்'''&nbsp; | '''
&nbsp;விக்கிமேற்கோள்களில்'''&nbsp; | '''Wikibooks:ta:
&nbsp;விக்கிநூல்களில்'''&nbsp; | '''
&nbsp;விக்கிமூலத்தில்'''&nbsp; | '''
&nbsp;விக்சனரியில்'''&nbsp; | '''
விக்கிப்பொதுவில்''' |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude></noinclude> |
# வலைவாசல்:விளையாட்டுக்கள்/செய்திகள்

- 24 நவம்பர் 2013: இரண்டாவது ஒரு நாள் துடுப்பாட்ட போட்டியில் இந்தியாவை வென்றது மேற்கிந்தியத் தீவுகள்
- 23 நவம்பர் 2013: நோர்வேயின் கார்ல்சன் புதிய உலக சதுரங்க வாகையாளர், விசுவநாதன் ஆனந்த் தோல்வி
- 9 நவம்பர் 2013: 2013 உலக சதுரங்கப் போட்டித் தொடர் சென்னையில் தொடங்கியது, ஆனந்தும் கார்ல்சனும் மோதுகின்றனர்
- 9 செப்டம்பர் 2013: டோக்கியோ 2020 ம் ஆண்டுக்கான ஒலிம்பிக்கை நடத்த தகுதி பெற்றது
- 3 செப்டம்பர் 2013: கியூபா-புளோரிடா கடலை நீந்திக் கடந்து சாதனை படைத்த அமெரிக்கப் பெண்
# வலைவாசல்:விளையாட்டுக்கள்/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>
| பௌத்தம்
rect 0 0 1000 750 தமிழர் விளையாட்டுக்கள்
desc </imagemap></div> | ஜைனம்
rect 0 0 1000 750 ஒலிம்பிக்ஸ்
desc </imagemap></div> | சீக்கியம்
rect 0 0 1000 500 காற்பந்தாட்டம்
desc </imagemap></div> | அய்யா வழி
rect 0 0 1000 500 துடுப்பாட்டம்
desc </imagemap></div> | சமயம்
rect 0 0 1000 500 கூடைப்பந்தாட்டம்
desc </imagemap></div> | இந்தியா
rect 0 0 1000 500 சதுரங்கம்
desc </imagemap></div> |  |
| --- | --- | --- | --- | --- | --- | --- |
| **தமிழர் விளையாட்டுக்கள்** | **ஒலிம்பிக்ஸ்** | **காற்பந்தாட்டம்** | **துடுப்பாட்டம்** | **கூடைப்பந்தாட்டம் ** | **சதுரங்கம்** | } |  
<noinclude>  
</noinclude>
# வலைவாசல்:விளையாட்டுக்கள்/சிறப்புக் கட்டுரை

இப்பகுதியிலுள்ளவை விக்கிப்பீடியாவின் விளையாட்டுக்கள் வலைவாசலின் ஒரு பிரிவான சிறப்பு கட்டுரை என்ற பகுதியில் காட்சிப்படுத்தப்பட்டவை.  
தாங்களும் விளையாட்டுக்கள் வலைவாசலில் காட்சிப்படுத்துவதற்கான சிறப்பு பக்கங்களைப் **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  
;வடிவமைப்பு  
<pre>  
<noinclude>  
</noinclude>
</pre>
# வலைவாசல்:விளையாட்டுக்கள்/சிறப்புக் கட்டுரை

## 1

வலைவாசல்:விளையாட்டுக்கள்/சிறப்புக் கட்டுரை/1
# வலைவாசல்:விளையாட்டுக்கள்/சிறப்புக் கட்டுரை

## 2

வலைவாசல்:விளையாட்டுக்கள்/சிறப்புக் கட்டுரை/2
# வலைவாசல்:விளையாட்டுக்கள்/சிறப்புக் கட்டுரை

## 3

வலைவாசல்:விளையாட்டுக்கள்/சிறப்புக் கட்டுரை/3
# வலைவாசல்:விளையாட்டுக்கள்/சிறப்புப்படம்

இது **விக்கிப்பீடியாவிலுள்ள விளையாட்டுக்கள் தொடர்பான சிறப்புப் படங்களைக்** கண்டறிந்து தகுந்த விளக்கமளித்து வலைவாசல் விளையாட்டுக்கள்வில் காட்சிபடுத்தும் திட்டமாகும்.  
இங்குள்ள படங்கள் விக்கிப்பீடியாவின் விளையாட்டுக்கள் வலைவாசலின் ஒரு பிரிவான **சிறப்புப் படம்** என்ற பகுதியில் காட்சிப்படுத்தப்படும்.  
தாங்களும் விளையாட்டுக்கள் வலைவாசலில் காட்சிப்படுத்துவதற்கான சிறப்பு படத்தினைப் பரிந்துரைக்கலாம். இங்குள்ள காப்பகமானது, வலைவாசலில் காட்சிப்படுத்தப்படும் வரிசையின் அடிப்படையில் ஒழுங்குபடுத்தப்பட்டுள்ளது.
# வலைவாசல்:விளையாட்டுக்கள்/சிறப்புப்படம்

## வடிவ உள்ளீடு

<pre>  
</pre>
# வலைவாசல்:விளையாட்டுக்கள்/சிறப்புப்படம்

## 1

வலைவாசல்:விளையாட்டுக்கள்/சிறப்புப்படம்/1
# ஃபால்குனி பதக்

**ஃபால்குனி பதக்** (ஆங்கிலம்: Falguni Pathak, பிறப்பு: மார்ச் 12, 1971) என்பவர் மும்பையைச் சேர்ந்த பாடகி மற்றும் நிகழ் கலைஞர். இவரது இசை, குஜராத்திய பாரம்பரிய இசை வகைகளைச் சார்ந்து இருக்கும். இவர் 1998 ஆம் ஆண்டுமுதல் தன் இசைநிகழ்ச்சிகளை நடத்திவருகிறார். இவருக்கு இந்தியாவில் மிகப்பெரியளவில் சுவைஞர் பட்டாளம் உள்ளது. ஒருமுறை இவரை பாடுவதை ஒரு தொழிலாக எவ்வாறு தேர்ந்தெடுத்தீர்கள் என வினவியதற்கு, இது இயல்பாக அமைந்தது என பதில்லித்தார்.
# நெற்ன்ஸ்ட் விளைவு

வெப்பச் சரிவுடைய (temperature gradient) ஓர் உலோகக் கடத்தியை, அச்சரிவிற்குச் செங்குத்தாயுள்ள ஒரு காந்தப் புலத்தில் இருக்குமாறு வைத்தால் வெப்பச் சரிவுடைய திசையில் ஒரு மின் அழுத்த வேறுபாடு தோன்றுகிறது. இவ்விளைவு **நெற்ன்ஸ்ட் விளைவு** (Nernst effect) எனப்படும்.  
இவ்விளைவின் அளவு நெற்ன்ஸ்ட் கெழு (|*N*|) எனப்படுகிறது. இக்கெழுவிற்கான வரையறை:  
::<math>|N|=\frac{E_Y/B_Z}{dT/dx}</math>  
- <math>B_Z</math> = காந்தபுலத்தின் *z*-பாகம்.
- <math>B_Z</math> ஆல் ஏற்படும் மின்புலத்தின்
:*y*-பாகம் =<math>E_Y</math>
- வெப்பச் சரிவு = <math>dT/dx</math>.
# நெற்ன்ஸ்ட் விளைவு

## ஆதாரம்

- A dictionary of science
# டிசம்பர் 2013

**டிசம்பர் 2013** (*December 2013*) , 2013 ஆம் ஆண்டின் கடைசி 12வது மாதமாகும். இம்மாதம் ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு செவ்வாய்க்கிழமை முடிவடைந்தது. தமிழ் நாட்காட்டியின் படி மார்கழி மாதம் டிசம்பர் 16, திங்கட்கிழமை தொடங்கி, 2014 சனவரி 13 திங்கட்கிழமை முடிவடைந்தது.
# டிசம்பர் 2013

## நிகழ்வுகள்

- டிசம்பர் 5 - நோபல் பரிசு பெற்றவரும், நிறவெறிஉக்கு எதிராகக் குரல் கொடுத்தவருமான முன்னாள் தென்னாப்பிரிக்க அரசுத்தலைவர் நெல்சன் மண்டேலா 95வது அகவையில் காலமானார். (பிபிசி)
- டிசம்பர் 14 - சீனாவின் சாங் ஈ 3 விண்கலம் நிலாவில் தரையிறங்கியது.
- டிசம்பர் 20 - மன்னார் திருக்கேதீச்சரம் கோவிலுக்கு அருகில் பெரும் மனிதப் புதைகுழி கண்டுபிடிக்கப்பட்டது.
- டிசம்பர் 29 - கனடா நாடாளுமன்ற உறுப்பினர் ராதிகா சிற்சபேசன் யாழ்ப்பாணத்திற்கு தனிப்பட்ட பயணம் மேற்கொண்டு, அங்குள்ள நலன்புரி நிலையங்களைப் பார்வையிட்டார்.
# டிசம்பர் 2013

## இறப்புகள்

- டிசம்பர் 5 - நெல்சன் மண்டேலா, தென்னாப்பிரிக்கக் கறுப்பினத் தலைவர் (பி. 1918)
- நவம்பர் 10 - புஷ்பா தங்கதுரை, எழுத்தாளர் (பி. 1931]])
- டிசம்பர் 14 - பீட்டர் ஓ டூல், பிரித்தானிய ஐரிய நடிகர் (பி. 1932)
- நவம்பர் 29 - பாலகுமாரன் மகாதேவா, இலங்கை முன்னாள் அரச அதிகாரி (பி. 1921)
- டிசம்பர் 19 - டேவிட் ராஜேந்திரன், ஈழத்து நாடக நடிகர் (பி. 1945)
- டிசம்பர் 23 - மிக்கைல் கலாசுனிக்கோவ், உருசிய கண்டுபிடிப்பாளர் (பி. 1919)
- டிசம்பர் 30 - கோ. நம்மாழ்வார், இயற்கை ஆர்வலர் (பி. 1938)
# இந்திய அனுமதி இலக்கத்தகடுகள்

இந்தியாவில் ஓட்டப்படும் அனைத்து தானுந்து ஊர்திகளுக்கும் அடையாளம் காட்டும் வண்ணம் **அனுமதி இலக்கத்தகடுகள்** (உரிம எண்) வழங்கப்படுகின்றன. இந்த இலக்கத்தகடுகள் இன்றி வாகனம் ஓட்டுதல் சட்டத்திற்குப் புறம்பானதாகும். ஆங்கில வழக்காக *நம்பர் பிளேட்* என்பதும் பரவலாக பயன்பாட்டில் உள்ளது. இந்த எண்கள் மாவட்ட அளவில் அந்தந்த மாநிலங்களின் வட்டாரப் போக்குவரத்து அலுவலகம் (RTO) வழங்குகிறது. இந்த இலக்கத் தகடுகள் வண்டியின் முன்புறத்திலும் பின்புறத்திலும் காட்சிப்படுத்தப்படுகின்றன. சி மாநிலங்களில் வாடகை வண்டிகளின் பக்கவாட்டிலும் இந்த எண்கள் காட்சிப்படுத்தப்பட வேண்டும். சட்டப்படி, அனைத்து தகடுகளும் இலத்தீன் எழுத்துகள் மற்றும் அராபிய எண்ணுருக்கள் கொண்டு பொறிக்கப்பட வேண்டும். இவை இரவில் ஒளியூட்டப்பட வேண்டும் என்பதும் பயன்படுத்தப்படும் எழுத்துரு இன்ன அளவில் இருக்க வேண்டும் என்பதும் கூடுதல் விதிகளாகும். சிக்கிம் போன்ற சில மாநிலங்களில் வெளிமாநில இலக்கத்தகடுகள் கொண்ட ஊர்திகள் சில பகுதிகளுக்குச் செல்வது தடைபடுத்தப்படலாம்.
# இந்திய அனுமதி இலக்கத்தகடுகள்

## வடிவம்

இந்தியாவில் தற்போது ஆறு வகையான அனுமதி இலக்கத் தகடுகள் புழக்கத்தில் உள்ளன. மின்கலத்தில் இயங்கும் வாகனங்களுக்கு பச்சை நிற அனுமதி இலக்கத் தகடுகளை வழங்குவது குறித்து இந்திய அரசு பரிசீலித்து வருகிறது.
- சொந்த பயன்பாட்டுக்கான வண்டிகள் மற்றும் இருசக்கர வாகனங்களுக்கு வெள்ளை வண்ணப் பின்னணியில் கருமை வண்ண எழுத்துக்களால் அனுமதி இலக்கத் தகடுகளை பொறிக்க வேண்டும். (காட்டாக **<span>TN 81 NZ 0025</span>**).
- வாடகை உந்துக்கள், சரக்குந்துகள் போன்ற வணிகப் பயன்பாட்டு வண்டிகள் மஞ்சள் வண்ணப் பின்னணியில் கருமை வண்ண எழுத்துக்களைக் கொண்டிருக்க வேண்டும். (காட்டாக, **<span>AP 32 VA 2223</span>**).
- ஓட்டுநர் இல்லாமல் வாடிக்கையாளரே தன் தேவைக்கு வாடகைக்கு எடுத்து ஓட்டும் வாடகை உந்துகளுக்கு கருப்பு வண்ணப் பின்னணியில் மஞ்சள் எழுத்துகளைக் கொண்டிருக்க வேண்டும் ( காட்டாக **<span>MH.41.UB.8192</span>**).
- வெளிநாட்டு தூதரக வண்டிகள் வெளிர்நீல பின்னணியில் வெள்ளை எழுத்துக்களைக் கொண்டிருக்கும். (காட்டாக <span>22 UN 14</span>''')
- இந்தியக் குடியரசுத் தலைவர் மற்றும் மாநில ஆளுநர்களின் அலுவல்முறைத் தானுந்துகளுக்கு இலக்கத்தகடுகள் தேவையில்லை. மாற்றாக சிவப்புத் தகட்டில் தங்கத்தில் பொறிக்கப்பட்ட இந்திய தேசிய இலச்சினையை பயன்படுத்துகின்றனர்.
- இந்திய இராணுவ பயன்பாட்டுக்கான வாகனங்கள் பிரத்யேக எண்களைக் கொண்டவையாக இருக்கும். இதில் முதல் எழுத்து அல்லது மூன்றாம் எழுத்தில் மேல் நோக்கி அம்புக்குறி கொண்டதாயிருக்கும்
# இந்திய அனுமதி இலக்கத்தகடுகள்

## வடிவம்

### தற்போதைய வடிவம்

தற்போதைய இலக்கத் தகடுகளின் வடிவமைப்பு மூன்று பகுதிகளைக் கொண்டுள்ளது:
- முதல் ஈரெழுத்துக்கள் வண்டி பதியப்பட்டுள்ள மாநிலத்தைக் குறிக்கிறது.
- அடுத்த இரு இலக்கங்கள் மாவட்டத்தின் குறியீடு ஆகும். இது பொதுவாக உரிமத் தகடுகள் வழங்கும் வட்டாரப் போக்குவரத்து அலுவலகத்தைக் குறிக்கும்.
- மூன்றாம் பகுதி ஒவ்வொரு இலக்கத்தகட்டிற்கும் தனித்துவமான 4 இலக்கங்கள் உள்ள எண்ணாகும். நான்கு இலக்கங்களும் முடிந்த பிறகு முதலில் ஒன்று பின்னர் இரு எழுத்துக்கள் முன்னொட்டாக வழங்கப்படுகின்றன.
# இந்திய அனுமதி இலக்கத்தகடுகள்

## மாநிலங்கள்

அனைத்து இந்திய மாநிலங்களும் ஒன்றியப் பகுதிகளும் தங்களுக்கான ஈரெழுத்துக் குறியீட்டைக் கொண்டுள்ளன. இந்த முறை 1980களில் நடைமுறைக்கு வந்தது. அதற்கு முன்னதாக ஒவ்வொரு மாவட்டம்/வட்டாரப் போக்குவரத்து அலுவலகமும் தங்களுக்கான மூன்றெழுத்துக் குறியீட்டைக் கொண்டிருந்தன. இது மாநிலத்தை அடையாளப் படுத்தாமையினால் குழப்பங்கள் விளைந்தன. இதற்கான தீர்வாகவே மாநிலங்களுக்கான குறியீடும் சேர்க்கப்பட்டது. சில மாநிலங்களில் 1960 களில் நிலவிய (மகாராட்டிரம் - பம்பாய் மாகாணம் - BMC, தமிழ்நாடு - மதராசு மாகாணம் - MDR) இன்றும் செல்லுபடியாகும்.  
புதியதாக உருவாக்கப்பட்ட மாநிலங்களான உத்தராகண்டம், சத்தீசுகர் சார்க்கண்ட் (முறையே உத்தரப் பிரதேசம், மத்தியப் பிரதேசம் மற்றும் பீகாரிலிருந்து பிரிந்தவை), தங்களுக்கான புதிய குறியீடுகளில் இலக்கத்தகடுகள் வழங்குகின்றன. இருப்பினும் முந்தைய மாநிலத்தின் வட்டார போக்குவரத்து அலுவலகத்தால் வழங்கப்பட்ட இலக்கத்தகடுகளும் இங்கு செல்லுபடியாகும். 2007இல் *உத்தராஞ்சல்* என்றழைக்கப்பட்ட மாநிலம் *உத்தராகண்டம்* என மறுபெயரிடப்பட்டது. எனவே மாநிலக் குறியீடும் UA இலிருந்து UK ஆக மாறியது.  
ஈரெழுத்து மாநிலக் குறியீடுகள் பின்வருமாறு:  
| மாநிலம் | ஈரெழுத்துக் குறியீடு |
| --- | --- |
| மாநிலம் | ஈரெழுத்துக் குறியீடு |
| --- | --- |
| ஒன்றியப் பகுதி | ஈரெழுத்துக் குறியீடு |
| --- | --- |
|}
முன்னாள் குறியீடுகள் பின்வருமாறு:  
| மாநிலம் அல்லது
ஒன்றியப் பகுதி | ஈரெழுத்துக் குறியீடு |
| --- | --- |
# இந்திய அனுமதி இலக்கத்தகடுகள்

## உயர் பாதுகாப்பு ஊர்திப்பதிவு இலக்கத்தகடுகள்

இந்திய அரசு சூன் 1, 2005 அன்று நடுவண் இயந்திர ஊர்திகள் விதிகள் 1989இன் 50வது விதியை திருத்தி புதிய சோசடி செய்யவியலாத *பாதுகாப்பு ஊர்திப்பதிவு இலக்கத்தகடுகளை* (HSRP) கொண்டுவருவதை கட்டாயமாக்கியது.  
அனைத்துப் புதிய, இயந்திரத்தினால் இயங்கும், சாலை ஊர்திகளும் புதிய இலக்கத்தகடுகளைக் கொண்டிருக்க வேண்டும் எனவும் ஏற்கனவே இயங்கும் ஊர்திகள் இரண்டாண்டுகளுக்குள் தங்கள் இலக்கத்தகடுகளை மாற்றிக் கொள்ள வேண்டும் எனவும் அறிவித்தது. இந்த உயர் பாதுகாப்பு இலக்கத்தகடுகள் காப்புரிமை பெற்ற குரோமியம் முப்பரிமாண ஒளிப்படம், மேலும் நியமனம் குறித்த பல வழக்குகள் இந்திய நீதிமன்றங்களில் நிலுவையில் உள்ளன. மேலும் உச்ச நீதிமன்றம் நவம்பர் 30, 2004, அன்று இந்த விதியை அனைத்து மாநிலங்களும் செயற்படுத்த வேண்டும் என விளக்கம் வெளியிட்டது.
# இந்திய அனுமதி இலக்கத்தகடுகள்

## மேற்சான்றுகள்

|}
# நாடாளுமன்ற வீடு (கன்பரா)

**நாடாளுமன்ற வீடு** (*Parliament House*) ஆஸ்திரேலியத் தலைநகர் கான்பராவில் அமைந்துள்ள ஆஸ்திரேலிய நாடாளுமன்ற கூட்டங்களுக்கான இடமாகும். இக்கட்டம் "மிட்சல்/கியூர்கோலா கட்டடக்கலைஞர்கள்" என்பதனால் கட்டப்பட்டு 9 மே 1988 அன்று ஆஸ்திரேலிய இராணி இரண்டாம் எலிசபெத்தினால் திறந்து வைக்கப்பட்டது. இதற்கான செலவு 1.1 பில்லியன் ஆஸ்திரேலிய டொலர்கள் எனக் கணிப்பிடப்பட்டுள்ளது.
# ஸ்கை சிட்டி (சங்சா)

**ஸ்கை சிட்டி** (*Sky City*, ), அல்லது **ஸ்கை சிட்டி வன்** (*Sky City One*) என்பது 838 மீ (2,749 அடி) உயரத்திற்கு கட்ட திட்டமிடப்பட்டுள்ள தென் மத்திய சீனாவின் குனானிலுள்ள சங்சா நகரிலுள்ள வானளாவி ஆகும். இந்த நிகழ்ச்சித் திட்டம் தற்போது சூழல் மதிப்பீட்டில் உள்ளது. கட்டுமானம் மேற்கொள்பவர்கள் கட்டிமுடிக்க 90 நாட்கள் தேவையென கணக்கிட்டுள்ளனர். ஆனால் இது கட்டுமான இட வேலைக்கு முன்னான வேலைகளைச் செய்வதற்கான 120 நாட்கள் இக்கணக்கில் கொள்ளாது. மொத்தம் 210 நாட்கள் திட்டமிடப்பட்டுள்ளது. முன் கட்டட வேலைகள் அரசாங்க ஒழுங்கு தேவைகள் நிமித்தம் மேலதிக அனுமதிக்காக ஆகஸ்டு 2013 இல் நிறுத்தப்பட்டது. இந்நிகழ்ச்சித் திட்டம் ஏற்றுக் கொள்ளப்பட்டு திட்டமிட்டவாறு நிறைவேறினால், இது தற்போதைய உயரமான கட்டடமாக துபாயிலுள்ள புர்ஜ் கலிஃபாவுக்குப் பதிலாக மேலதிக உயரத்தினால் உலகிலுள்ள உயரம் கூடிய கட்டடமாகிவிடும்.
# இது காதலா?

**இது காதலா?** விஜய் தொலைக்காட்சியில் ஒளிபரப்பான காதல் தொடர். இந்த தொடர் 11 நவம்பர் 2014ஆம் ஆண்டு முதல் திங்கள் முதல் வெள்ளி வரை மதியம் 12:30 மணிக்கு விஜய் தொலைக்காட்சியில் ஒளிபரப்பாகி 398 அத்தியாயங்களுடன் நிறைவடைந்தது. இந்த தொடரில் அஸ்வின் வேடத்தில் பருன் சொப்டி நடிக்க இவருக்கு ஜோடியாக சனையா இராணி சுருதியாக நடித்தார். இந்த தொடர் இலங்கையில் உள்ள சக்தி தொலைக்காட்சியிலும் ஒளிபரப்பானது.  
இந்த தொடர் ஸ்டார் பிளஸ் தொலைக்காட்சியில் ஒளிபரப்பான 'இஸ் பார் கோ கய நாம் டூன்?' என்ற தொடரின் தமிழாக்கம் ஆகும். இந்த தொடர் ஜூன் 11, 2011 முதல் நவம்பர் 30, 2012 முதல் ஒளிபரப்பானது.  
இத்தொடரின் இரண்டாம் பருவம் திங்கள் முதல் வெள்ளி வரை மாலை 5 மணிக்கு விஜய் சூப்பர் தொலைக்காட்சியில் சூலை 31 முதல் 8 நவம்பர் 2011ஆம் ஆண்டு வரை ஒளிபரப்பானது.
# இது காதலா?

## கதைச் சுருக்கம்

சாதாரண குடும்பத்து பெண் சுருதி, பணக்கார பையன் அஸ்வின் இருவரும் மோதலில் ஆரம்பித்து பின் காதலிக்கின்றனர் இந்தத் தொடர் சுவாரசியமான ஒரு காதல் கதை
# இது காதலா?

## நடிகர்கள்

- பருன் சொப்டி - அஸ்வின்
- சனையா இராணி - சுருதி
- டால்ஜிட் கவுர் - அஞ்சலி
- அப்காஸ் மேத்தா - சியாம்
- அக்ஷய் டோக்ரா - ஆகாஷ்
- தீபிலி பன்சாரே - கயல்
# இது காதலா?

## பிற மொழிகளில்

இது ஒரு ஹிந்தி மொழி தொடர் ஆகும். இந்த தொடர் தமிழ், தெலுங்கு மற்றும் ஆங்கிலம் மொழிகளில் மொழிமாற்றம் செய்யப்பட்டது. தெலுங்கில் ’மா’ தொலைகாட்சியிலும் ஆங்கிலத்தில் ’லைஃப் ஓகே யுகே’ தொலைகாட்சியிலும் ஒளிபரப்பானது.  
இத் தொடர் கன்னடத்தில் ’அரகினி’**Aragini** என்ற பெயரிலும் வங்காள மொழியில் ’போஜெனா செ போஜனா’ என்ற பெயரிலும் (ஸ்டார் சல்சா தொலைக்காட்சியில்)மறுதயாரிப்பு செய்யப்பட்டு ஒளிபரப்பானது.
# இது காதலா?

## இவற்றைப் பார்க்க

- விஜய் தொலைக்காட்சி நிகழ்ச்சிகளின் பட்டியல்
# விக்கிப்பீடியா:Statistics/weekly/5-Jan-2014
# விண்வெளிப் பயன்பாடுகள் மையம்

**விண்வெளிப் பயன்பாடுகள் மையம்** (Space Applications Centre (SAC) இந்தி:अंतरिक्ष अनुप्रयोग केंद्र) என்பது இந்தியாவின் அகமதாபாத் நகரில் அமைந்துள்ளது. இந்நிறுவனம் ஐ.எஸ்.ஆர்.ஓவின் துணை நிறுவனமாகும். இந்திய விண்வெளித் துறைத் தொடர்பான ஆராய்ச்சி மற்றும் அபிவிருத்திகளைச் செய்கிறது. தகவல் தொடர்பு (telecommunications), தொலை உணரிகள் (remote sensing), வளிமண்டலயியல் (meteorology), மென்பொருள் மற்றும் வன்பொருள் தாயாரிப்பு போன்றவற்றை இந்திய விண்வெளித்துறைக்காக தயாரிக்கிறது. மேலும் செயற்கைக் கோள்களைக் கண்காணிப்பது (satellite navigation) ஆகியவற்றையும் செய்கிறது. இந்நிறுவனத்தின் இரண்டு மையங்களில் ஒன்று அகமதாபாத் நகரிலும் மற்றொன்று தில்லியிலும் அமைந்துள்ளது.
# இந்திய படைத்துறையின் வரலாறு

இந்தியவில் படைகள் பற்றிய குறிப்புகள் இராமாயணம் மற்றும் மகாபாரதம் காவியங்களில் காணப்படுகிறது. பண்டைய காலத்தில் இருந்து 19 ஆம் நூற்றாண்டு வரை சக்திவாய்ந்த அரச மரபுகளின் போரினாலும் மற்றும் சிறிய ஆட்சியாளர்களின் அதிகார போராட்டத்தினாலும் இந்திய நாடு பல எழுச்சிகளையும் வீழ்ச்சிகளையும் கண்டுள்ளது. 19 ஆம் நூற்றாண்டின் போது இங்கிலாந்து (பிரித்தானிய) அரசு இந்தியாவில் குடியேற்றம் அமைத்தது.  
இந்தியா நவீன இராணுவம் வருவதற்கு முன் பிரித்தானிய இந்தியா ஆட்சியாளர்களால் உருவாக்கப்பட்ட முந்தைய சிப்பாய் படைப்பிரிவுகள், இந்திய குதிரைப்படை மற்றும் தகர்த்தல் வல்லுனர்கள் இருந்தன.இ ந்திய இராணுவம் 19 ஆம் நூற்றாண்டில் பிரித்தானிய ராஜ்யத்தின் கீழ் பிரித்தானியப் பேரரசின் படைகள் மற்றும் இந்தியப் படைகளை இணைத்து உருவாக்கப்பட்டது. பிரித்தானிய இந்திய ராணுவம் இரண்டு உலக போர்களிலும் பங்கு பெற்றது.
# இந்திய படைத்துறையின் வரலாறு

## வேத காலத்தில்

மகாபாரத காலத்தில் இந்தியாவின் வரைபடம்].]]  
வேத காலத்தில் இந்தோ-ஆரிய காலத்தை சார்ந்த ரிக்வேத பழங்குடியினர் மக்கள் தங்கள் பழங்குடி தலைவர்கள் (ராஜா) தலைமையில் ஒவ்வொரு பழங்குடி குழுவினர் மற்ற பழங்குடியினருடன் போர்களில் ஈடுபட்டனர். வெண்கல ஆயுதங்களும் மற்றும் குதிரை இழுக்கும் பேசினார் சக்கர ரதங்கள் பயன்படுத்தப்பட்டிருப்பதாக ரிக்வேதத்தில் குறிப்பிடப்பட்டுள்ளது. பழங்குடியின தலைவர் பெரும்பாலான செல்வங்களை போரின் போதும் கால்நடைகளை திருடும் போதும் பெறுகிறார். பெரும்பாலான வீரர்கள் சத்திரியர் வர்ண சேர்ந்தவர்.  
வேதகாலம் அல்லது இரும்புக் காலத்திர்க்கு(ca. 1100–500 BC) முந்திய வேதங்களும் அதனை சார்ந்ந நூல்களும் இந்தியாவில் இராணுவம் அமைக்கப்பட்டதற்கான தகவலை தருகின்றன. இங்கே போர் யானைகள் பயன்படுத்தக்பட்டதற்கான தகவல்கள் வேத நூல்களில் அறியப்படுகின்றன; மேலும் வேத மந்திரங்களில் விலங்குகள் பற்றி கூறிப்பிடப்பட்டுள்ளன.  
இந்தியாவின் இரண்டு பெரிய காவியங்களான இராமாயணம் மற்றும் மகாபாரதம், வளர்ந்து வரும் மகா ஜனபதங்கள் இடையே உள்ள மோதல்கள் மற்றும் இராணுவ அமைப்புக்களையும், போர் கோட்பாடுகள் மற்றும் ஆச்சரியத்திற்குரிய ஆயுதங்களையும் மையப்படுத்தி உள்ளன. அவை காலாட் படையையும், யானைப் படை, தேர்கள் மற்றும் பறக்கும் ஆயதங்கள் பற்றி கூட விவாதிக்கின்றன.இராமாயணம் பெரும்வாரியாக அயோத்தி கோட்டைகளை விவரிக்கிறது.
# இந்திய படைத்துறையின் வரலாறு

## மகத வம்சங்கள்

### சிசுநாக வம்சம்

லிச்சாவிகளுக்கு எதிராக பயன்படுத்திய கவண் கருவி]]
எல்லைகளை விஸ்தரிக்கும் நோக்கம் கொண்ட அரசர் பிம்பிசாரன் தற்போதைய மேற்கு வங்கமாக அழைக்கப்படுகின்ற அங்க நாட்டை கைப்பற்றி மகதத்தின் இராணுவ தலைநகர் ராஜக்கிருகத்தை பலப்படுத்தினார். அஜாதசத்ரு பாடலிபுத்திரத்தை மகதத்தின் புதிய தலைநகராக கொண்டு லிச்சாவிஸை எதிர்த்து கங்கை ஆற்றில் போர் புரிந்தார். மேலும் அஜாதசத்ரு கவண் மற்றும் மூடப்பட்ட தேர் போன்றவற்றை லிச்சாவிஸை எதிர்த்து பயன்படுத்தியள்ளான்.
# இந்திய படைத்துறையின் வரலாறு

## மகத வம்சங்கள்

### நந்தா வம்சம்

மகாபத்ம நந்தன், இச்வாகுகள், பாஞ்சாலர்கள், காசிகள், ஹர்ஹயாஸ், கலிகர்கள், அஸ்மகர்கள், குருக்கள், மற்றும் விதேகர்கள் அனைவரையும் வென்ற பரசுராமர், 'சத்திரியர்களை அழித்தவன்' என்ற பெயர் பெற்றான்.  
தன நந்தன் ஆட்சி்க் காலத்தில்,நந்தர் படையில் 80,000 குதிரைப்படை, 2,00,000 காலாட்படை, 8,000 ஆயுத இரதங்களையும், 6,000 போர் யானைகள் கொண்ட படை இருந்தது.
# இந்திய படைத்துறையின் வரலாறு

## மகத வம்சங்கள்

### மௌரியப் பேரரசு

உருவாக்கப்பட்ட மிகப் பெரிய மௌரியப் பேரரசு.]]
மெகஸ்தெனஸ் பொருத்தவரையில் சந்திரகுப்தா மௌரியரால் 30,000 குதிரைப்படை, 9,000 போர் யானைகள் மற்றும் 600,000 காலாட்படை கொண்ட ஒரு இராணுவம் உருவாக்கப்பட்டது. சந்திரகுப்ததரால் வட இந்தியாவின் அனைத்திலும் வெற்றி கொண்டு, வங்காள விரிகுடா முதல் அரேபிக் கடல் வரை ஒரு பேரரசை நிறுவினார். பின்னர் அவர் சிந்து நதியின் கிழக்கு பகுதிகளில் கைப்பற்ற மெசடோனியன்கனளயும் மற்றும் செலியூஷியா 1 நிகேடாரையும் தோற்கடித்தார்.  
அவரது இராணுவம் ஆறு தலைமைகளைக் கொண்டிருந்தது, இராணுவம் (தரைப்படை, குதிரைப்படை, யானைகள், தேர்கள்) நான்கு பேர், கடற்படைக்கு ஓருவர், மற்றும் தளவாடங்கள் மற்றும் விநியோகத்திற்கு ஒருவர் என நிர்வகிக்கப்பட்டது. இந்த நேரத்தில் தரைப்படை பொதுவாக மூங்கில் மற்றும் நீண்ட வில் போன்ற ஆயுதங்களையும், நீண்ட வாள்களையும் பயன்படுத்தினர்.
# தொழுதூர் மதுராந்தக சோளீசுவரர் கோவில்

**தொழுதூர் மதுராந்தக சோளீஸ்வரர் கோவில்** (Tholudur Madhurantaka Choleswarar)தமிழ்நாடு, கடலூர் மாவட்டத்தில் தொழுதூர் என்னுமிடத்தில் அமைந்துள்ள ஒரு சிவாலயம் ஆகும்.
# தொழுதூர் மதுராந்தக சோளீசுவரர் கோவில்

## அமைவிடம்

ஸ்ரீ மதுராந்தக சோளீஸ்வரர் திருக்கோயில், கடலூர் மாவட்டம், திட்டக்குடி தாலுக்காவில் சென்னை திருச்சி பெருவழியில் (NH45) உள்ள தொழுதூர் எனப்படும் பெருந்தொழுவூரில் அமைந்துள்ளது.  
இது சென்னையில் இருந்து சுமார் 250 கி.மீ, திருச்சியில் இருந்து சுமார் 71 கி.மீ, கடலூரில் இருந்து 103 கி.மீ, சேலத்தில் இருந்து 123 கி.மீ தொலைவிலும் உள்ளது.
# தொழுதூர் மதுராந்தக சோளீசுவரர் கோவில்

## அமைவிடம்

### ஸ்ரீ மதுராந்தக சோளீஸ்வரர் திருக்கோயில்

வெள்ளாற்றங்கரையில், கற்கால தடயங்களையும், சமணர்கள் வாழ்ந்த அடையாளங்களையும் கொண்ட இந்த ஊரில் உள்ள இக்கோவிலானது சுமார் ஆயிரம் வருடம் பழமை கொண்டது என்பது கல்வெட்டு சான்றுகள் மூலமும், செவிவழி செய்தி மூலமும் அறியபடுகிறது. கல்வெட்டுகளில் இருந்து இக்கோவிலில் உள்ள மூலவர் மதுராந்தக சோளீஸ்வரமுடைய நாயனார் என்று அறிய முடிகிறது.  
'இறைவனை', எந்த பிரதிபலனும் எதிர்பார்க்காமல் முழு அன்போடும், மனதார பக்தியோடும், கைக் கூப்பி தொழுகின்ற ஸ்தலம் என்பதால் இவ்வூருக்கு தொழுவூர் எனப் பெயர் வந்தது என்பது ஐதீகம். பிரதோஷ பூஜையின் போது உடையாரையும், ஆருத்ரா தரிசனத்தின் போதும் நடராஜரின் திருநடன திருமேனியையும் காண பல ஊர்களில் இருந்து பக்தர்கள் வந்து செல்கின்றனர்.  
இக்கோவிலின் சிறப்புகள் மகா பரம்பொருள் சர்வ வல்லைமை கொண்டவர் என வெளிப்படுத்தும் பிரம்மசூத்திரதுடன் மிக பெரிய ஆவுடையார் வடிவிலும், நெற்றிக்கண் கொண்ட சர்வ சக்தியான பெரியநாயகி அம்மையும் இத்திருக் கோயிலில் எழுந்தருளி உள்ளனர்.  
கல்வியையும், சிறப்பையும் தரும் மாம்பழ விநாயகரும்; வள்ளி தேவசேனாவுடன் காட்சி தரும் சுப்ரமணிய சுவாமியும்; சர்வ செல்வம் தரும் கஜலக்ஷ்மியும் தனித்தனி சந்நிதிகளில் எழுந்தருளி உள்ளனர். தெற்கு பார்த்த ராஜகோபுரமும் மற்றும் நவகிரகங்கள் குழி வடிவில் உள்ளதும் இக்கோவிலில் உள்ள தனிச் சிறப்பு ஆகும்.  
நிருத்த கணபதி, தக்ஷ்ணா மூர்த்தி, லிங்கோத்பவர், பிரம்மா, துர்க்கை, மற்றும் சண்டிகேஸ்வரர் ஆகியவை கோஷ்ட தெய்வங்களாக உள்ளனர். பைரவர் மற்றும் சூரிய பகவான் தனி சன்னதியில் கிழக்கு திசையில் உள்ளனர்.
# தொழுதூர் மதுராந்தக சோளீசுவரர் கோவில்

## கோயில் அமைப்பு

செம்பை செத்திராய வெள்ளான் என்பவனைக் கொண்டு கட்டப்பட்ட இக் கற்கோவிலானது ஸ்ரீ விம்மனா என்கிற தூவித் தலமும், அர்த்த மண்டபமும் கொண்டுள்ளது. இதில் தேவாஷ்ட திருவுருவங்கள் சிற்பங்களாக வழங்கப்பட்டுள்ளது. சிவபெருமான் லிங்கவடிவில் அதனுள் எழுந்தருளி உள்ளார். மேலும் தாயார் (அம்மன்) சந்நிதியில் பெரியநாயகி என்ற பெயருடன் பின்னாளில் கட்டப்பட்ட மகாமண்டபத்தில் தெற்கு முகமாக வீற்றிருக்கிறார்.  
இந்த ஆலயத்தினுள் விநாயகர், சுப்பிரமணியர் மற்றும் கஜலக்ஷ்மிக்கு என்று சிறுசிறு சந்நிதிகளும் உள்ளது. மேலும் பைரவர் மற்றும் சூரிய பகவானுக்கு கிழக்கு பக்கத்தில் சந்நிதி உள்ளது. வெளியில் சிவனை பார்த்தவாறு நந்தி ஒன்று உள்ளது. சுற்றுச்சுவரானது நாயக்கர் காலப் பணி என்று அறியப்படுகிறது.  
சோமாஸ்கந்தர், சுப்பிரமணியர், அஷ்டதேவர், நடராஜர், சிவகாமி, நடன சம்பந்தர், பைரவர் மற்றும் சூரிய பகவானுக்கு பஞ்ச உலோக திருமேனிகள் உள்ளன.
# தொழுதூர் மதுராந்தக சோளீசுவரர் கோவில்

## கல்வெட்டுகள்

ஸ்ரீ மதுராந்தக சோளீஸ்வரர் ஆலயத்தில் கீழ்கண்ட 3 கல்வெட்டுகள் காணப்படுகின்றன. இரண்டு கல்வெட்டுகள் கோயிலின் தெற்கு பக்கத்திலும், ஒரு தனிக்கல்வெட்டும் உள்ளது.
# தொழுதூர் மதுராந்தக சோளீசுவரர் கோவில்

## கல்வெட்டுகள்

### கல்வெட்டு 1:

“ஸ்வஸ்திஸ்ரீ திரிபுவன சக்கரவர்த்திகள் மதுரையும்
பாண்டியன் முடித்தலையுங் கருவூருங் கொண்டருளி
ய திரிபுவனவீர தேவர்க்கு யாண்டு ௩௨வ .. வட கரைகு
சிங்க வளநாட்டு உகளூர் கூற்றத்து பெருந்தொழுவூர்
உடையார் மதுராந்தகீசுவரமுடைய நாயனார்க்கு திரு
நாள் எழுந்தருளள திருமேளி நாயகரையும் நாச்சியாரையும் உடை
ற்க்கு தம்பிராட்டியாரையும் எழுந்தருளிவித்த செம்பை..
யாளியான சேதாராய வெள்ளான் திருக்கூத்து .. ஆள்ளு
டையாரையும் நாச்சியாரையும் எழுந்தருளிவித்த செம்பை
தேவனாந நாயக வெளான் திருக்கற்றளியும் திருமண்ட
பமு செய்வித்த”
# தொழுதூர் மதுராந்தக சோளீசுவரர் கோவில்

## கல்வெட்டுகள்

### கல்வெட்டு 2:

ஸ்ரீதிருமுகப்படி தொழுவூர் உடை
யார் மதுராந்தகசோளீச்வரமுடைய னாய
னாற்கு சந்திரசேகரநல்லூர் திருநீற்று
வீரமாநத சோழபெரிய ஏரியில் நன்
செய்நிலத்து ஒன்பதாவது நாளில் தேவதான யி
றையிலியா நம் விட்ட நன்செய் நிலம் அரைக்கு ஆ
றா...லே நாமிருக்க அண்ண தேவர் இ...நன்
நல்லூரிலே விட்டு இவ்வூர்க்கும் இ...மது .ருக்கு.. வட
க்கு அகப்பட்ட நிலம் நீக்கி ..க்கி அளந்து கண்..
..மனேறு முக்கால்.கையா..நிலத்துக்கு தலைமாறு
ஏழாவது முதல் வீடும் நன்செய்நிலம் மாமுமாவரை
யும் தொழுவூர் வாரப்பற்றில் நன்செய்நிலத்து அடை
த்தோம் இந்த நன்செய் நிலம் ஏழுமாவரையும் சந்
திராதித்தவரையும் இறையிலியாக விட்டோம்.
# தொழுதூர் மதுராந்தக சோளீசுவரர் கோவில்

## கல்வெட்டுகள்

### கல்வெட்டு 3:

"................
................
ஆற்றங்கரையில் திருவி
ளக்குபுறம் தெங்கந் தோ
ட்டம் இருமாவரையும் கறி
அமுதுக்கு புஞ்சி நிலம் இரண்
டு மாவும் இதந் கிழக்கு நிலம்
இரண்டு மாவும் மதுராந்தகசோ
..ரமுடையாற்கு ஆக நன்செய் நிலம் ௩இ
வேலியும் அரைசந்துறை நாயநாற்கு சை
..வசிகாமணி உள்பட நசெநிலம் ௧ வே
லி சிறுதொழுவூரில் நசெய் ௪ மாவும்..புஞ்செ
ய் ௧ வேலியும் தெங்கந் திருநந்தவாநத்
துக்கு கீழ்பாதி நிலம் ஒரு மாவரை
யும் சிறுகழியில்.....
நாயனாற்கு நிலம்....
ற்க்கு தெற்க்கும் கழநி நடுவில் ஓடைக்.
..செய் நிலம் ஒரு வேலியும் இத..
..ற்கு ஆற்றங்கரை திருச்சாந்தா ட
.. புஞ்சி நிலம் ஆறு மா
அலர் நிலம்
அம ... ஒரு"
# தொழுதூர் மதுராந்தக சோளீசுவரர் கோவில்

## கல்வெட்டு கூறும் வரலாற்று பின்னணி

திரிபுவன சக்கரவர்த்திகள் என்ற வரிகளில் இருந்தும், மதுரையும், பாண்டிய முடிதலையும் கருவுங் கொண்டருளிய வீர தேவர்க்கு என்ற வரிகளில் இருந்தும் இது மூன்றாம் குலோத்துங்கனால் மூன்றாவது பாண்டியப் போரில் பாண்டியர்களை வென்று மதுரையை கைப்பற்றியதின் நினைவாக சுமார் 1210 ஆம் ஆண்டு எழுப்பப்பட்ட கற்கோயில் என அறியமுடிகிறது. சோழநாட்டின், வடகரை ராஜசிங்க வள நாட்டின் உகளூர் கூற்றத்தின் தலைவனான செம்பை சேதிராய வெள்ளான் என்பவன் கற்கோவிலும், திருமண்டபமும் கட்டுவித்தான் என்று கல்வெட்டு கூறுகிறது. மேலும் உற்சவமூர்த்தியான ஈஸ்வரனுக்கும், ஈஸ்வரிக்கும் திருவுருவங்கள் செய்து கொடுத்தான் எனவும் அதே கல்வெட்டு கூறப்படுகின்றது.  
அரசனின் திருமுகத்தின்படி தொழுவூரில் இருக்கும் மதுராந்தக சோளீஸ்வரர் உடைய நாயனார்க்கு வீரம காட சோழன் நிலம் வழங்கியதாக ஓர் கல்வெட்டு கூறுகிறது. அவன் பெரிய ஏரி ஒன்றை கட்டுவித்தான், அது திரு நீரு வீரம காட சோழன் பெரியஏரி என வழப்படுகிறது. அது அந்த நிலத்தை நஞ்சையாக மாற்றப் பெரிதும் பயன்பட்டது. இது வனக் கோவாராயன் அளித்த சந்திர சேகர நல்லூரை அடுத்துள்ளது. இறையிலியாக விடப்பட்ட நிலங்கள் சம்பந்தப் பட்ட குறிப்புகள் கொண்ட மேலும் ஒரு தனிக் கல்வெட்டும் உள்ளது.
# தொழுதூர் மதுராந்தக சோளீசுவரர் கோவில்

## விசேஷ பூஜைகள்

1. மாதம் இருமுறை வரும் பிரதோஷம்,
1. திருவாதிரை ஆருத்ரா தரிசனம்
1. சனி பிரதோஷம் – மிகவும் சிறப்பான நாள்
# தொழுதூர் மதுராந்தக சோளீசுவரர் கோவில்

## கோவிலின் சிறப்புகள்

மதுராந்தக சோளீஸ்வரர் கோவில், இறைவனை தொழுவதற்கு என்றே உள்ள சிறப்புத் தலம், ஆதலால் சிவபெருமானை நினைத்து அமைதியாக தியானம் செய்ய சிறந்த இடம். காஞ்சி மகா பெரியவர், ஸ்ரீ சந்திரசேகரேந்திர சரஸ்வதி சுவாமிகள் இருமுறை இக்கோவிலுக்கு வந்து இறைவனைத் தரிசித்திருக்கிறார்.
# தொழுதூர் மதுராந்தக சோளீசுவரர் கோவில்

## கோவிலின் இன்றைய நிலை

800 வருடம் பழமையான இக்கோவிலானது கடந்த இருநூறு வருடங்களாக திருப்பணி ஏதும் செய்யப்படாததால் இயற்கை சீற்றத்தாலும், கட்டுமானத்தின் மீது வளரும் செடி, மற்றும் சிறு மரங்களாலும் முழுவதும் பாதிப்படைந்து உள்ளது. இதன் காரணமாக கோவிலின் ஒரு சுற்றுச் சுவர் 2013 ஆம் ஆண்டு இடிந்துள்ளது. கோவிலின் கட்டுமானம் மிகவும் பலவீனம் அடைந்துள்ளது.
# தொழுதூர் மதுராந்தக சோளீசுவரர் கோவில்

## வெளி இணைப்பு

1. கட்டுரை மூலம்: https://www.facebook.com/Madurantaka.Choleswarar
# தொழுதூர் மதுராந்தக சோளீசுவரர் கோவில்

## அருகில் உள்ள கோயில்கள்

- தொழுதூர் வரதராஜ பெருமாள் கோவில்
- வாலிகண்டபுரம் வாலீஸ்வரர் கோவில்
- திருவாலந்துறை தொளீஸ்வரர் கோவில்
- திட்டக்குடி வைத்தியநாதசாமி கோவில்
- வதிஷ்டபுரம் ரெங்கநாதசாமி கோவில்
- கோழியூர் ஈஸ்வரன் கோவில்
- திருவட்டதுறை தீர்த்தபூரிஸ்வரர் கோவில்
# தொழுதூர் மதுராந்தக சோளீசுவரர் கோவில்

## ஆதாரங்கள்

- ARE 1913 - Page 460
- ARE 1913 - Page 399
- http://www.dinamalar.com/news_detail.asp?id=793137&Print=1
- https://www.facebook.com/Madurantaka.Choleswarar/info
- தொழுவதற்கு ஒரு கோவில் அது, தொழுதூர் சிவன் கோவில், ஆன்மீக ஜோதி, நவம்பர் 2௦13 மலர் பக்கம் 5
- மகிழ்ச்சியெல்லாம் தரும் மதுராந்தக சோளீஸ்வரர், தினமலர் பக்தி மலர் ஜூலை 13 2௦௦6 பக்கம் 24
- மனக் கவலைகள் தீர்க்கும் மதுராந்தக சோளீஸ்வரர் - குமுதம் ஜோதிடம் 25.07.2008, பக்கம் 3
- மனக்கவலை மாற்றும் மதுராந்தக சோளீஸ்வரர் - ராணி வாராந்திர இதழ், 11.12.2005, பக்கம் 31
# புவி மைய வட்டப்பாதை

**புவி மைய வட்டணை** (Geocentric orbit) என்பது புவியை மையமாகக் கொண்டு சுற்றி வரும் வட்டப்பாதையைக் குறிக்கிறது. உதாரணமாய் சந்திரன் சுற்றி வரும் வட்டப்பாதை பூமியை மையமாகக் கொண்டது. 1997 ஆம் ஆண்டு நாசாவின் அறிக்கையின் படி சுமார் 2,465 செயற்கைக்கோள்கள் இவ்வட்டப்பாதையில் பூமியைச் சுற்றி வருகின்றன. மேலும் 6,216 விண்வெளிக் கழிவுகளும் இவ்வட்டப்பாதையில் பூமியைச் சுற்றி வருகின்றன. முன்னர் அனுப்பப்பட்ட செயற்கைக் கோள்கள் மற்றும்
ஏவூர்தியின் பாகங்கள் 16,291 அதிகமாக இப்பாதையில் பூமியைச் சுற்றி வருகின்றன.
# விக்கிப்பீடியா:முதற்பக்கக் கட்டுரைகள்/சனவரி 5, 2014

**தி. சதாசிவ ஐயர்** (1882 - 1950) ஈழத்துத் தமிழறிஞரும், எழுத்தாளரும், புலவரும் ஆவார். சமக்கிருதம், தமிழ், ஆங்கிலம் ஆகிய மூன்று மொழிகளிலும் தேர்ச்சி பெற்றிருந்தார். காளிதாசரின் இருது சங்காரம் என்னும் காப்பியத்தை இருது சங்கார காவியம் என்ற பெயரில் தமிழிலே பாடல்கள் எழுதியுள்ளார். மட்டக்களப்பில் வழங்கும் நாட்டார் பாடல்களைத் தொகுத்து வசந்தன் கவித்திரட்டு என்னும் நூலாக வெளியிட்டுள்ளார். மட்டக்களப்பு நாட்டுப் பாடல்கள் கொண்ட ஏட்டுப் பிரதிகளை தேடி எடுத்து அவற்றை அச்சேற்றி நூலாக வெளியிட்டார். யாழ்ப்பாணம் அளவெட்டியில் பிறந்த இவர் கல்வித் துறையில் ஆசிரியராக, தலைமை ஆசிரியராக, பாடசாலைப் பரிசோதகராகப் பணியாற்றி பின்னர் இலங்கையின் வடக்கு, கிழக்கு மாகாணங்கள் இணைந்த கல்வி மாவட்டத்துக்கு வித்தியாதரிசியாக பணியில் இருந்தார். **மேலும்...**
---  
கணிதத்தில் **நேர்மாறுச் சார்பு** என்பது ஒரு சார்பினால் ஏற்படக்கூடிய விளைவை இல்லாமல் செய்யக்கூடிய விளைவுடைய மற்றதொரு சார்பாகும். *x* எனும் உள்ளீட்டின் ƒ சார்புக்குரிய வெளியீடு *y* எனில் நேர்மாறுச் சார்பு *g* ஆனது *y* -ஐ உள்ளிடாகவும் *x* -ஐ வெளியீடாகவும் கொண்டிருக்கும். அதாவது: :ƒ(*x*)=*y* எனில், *g*(*y*)=*x*. இரண்டையும் ஒன்றாகச் சேர்த்து ஒரே குறியீட்டில் *g*(ƒ(*x*))=*x* எனக் குறிக்கலாம். சார்புகளின் சேர்ப்புச் செயலியைப் பயன்படுத்தி, *g*(*x*) சார்பை ƒ(*x*) சார்புடன் சேர்க்கக் கிடைக்கும் இப்புதுச் சார்பு மாறி *x* -ஐ எந்தவொரு மாற்றமுமின்றி அப்படியேத் திருப்பித் தருகிறது. ஒரு சார்புக்கு நேர்மாறுச் சார்பு இருந்தால் அச்சார்பு *நேர்மாற்றத்தக்கச் சார்பு* எனப்படும். நேர்மாற்றத்தக்க சார்புகளின் நேர்மாறுச் சார்புகள் தனித்தன்மை உடையவை. அதாவது ஒரு நேர்மாற்றத்தக்கச் சார்புக்கு ஒரேயொரு நேர்மாறுச் சார்புதான் உண்டு. ƒ சார்பின் நேர்மாறுச் சார்பின் குறியீடு: ƒ<sup>−1</sup> இது *f -ன் நேர்மாறு* எனக் கூறப்படும். **மேலும்...**
# விக்கிப்பீடியா:முதற்பக்கக் கட்டுரைகள்/2014

;**நவம்பர் 16, 2014**  
;**நவம்பர் 9, 2014**  
;**செப்டம்பர் 14, 2014**  
;**செப்டம்பர் 7, 2014**  
---
;**சூலை 6, 2014**  
---
;**சூன் 29, 2014**  
---
;**சூன் 22, 2014**  
---
;**சூன் 15, 2014**  
---
;**சூன் 8, 2014**  
---
;**சூன் 1, 2014**  
---
;**மே 25, 2014**  
---
;**மே 18, 2014**  
---
;**மே 11, 2014**  
---
;**மே 4, 2014**  
---
;**ஏப்ரல் 26, 2014**  
---
;**ஏப்ரல் 21, 2014**  
---
;**ஏப்ரல் 14, 2014**  
---
;**ஏப்ரல் 7, 2014**  
---
;**மார்ச் 30, 2014**  
---
;**மார்ச் 24, 2014**  
---
;**பெப்ரவரி 23, 2014**  
---
;**பெப்ரவரி 5, 2014**  
---
;**சனவரி 5, 2014**
# நீர்த் தாரை இயந்திரம்

**நீர்த் தாரை இயந்திரம்** (*Water jet cutter*) என்பது அதிக அழுத்த நீரைக் கொண்டு பல்வேறு வகையான கடினமான ) 4. கலக்கும் குழாய் 5.கவசம் 6.வெட்டும் நீர் தாரை 7.வெட்டப்படும் உலோகம்]]
பொருட்களை வெட்டவோ அல்லது துளையிடவோ பயன்படும் ஒரு தொழில்துறைக் கருவி ஆகும். கடினமான உலோகம் அல்லது கிரானைட் போன்ற பொருட்களை வெட்ட அல்லது துளையிட சிராய்ப்புப்பொருள் மற்றும் நீர் கலந்த கலவை பயன்படுத்தப்படுகிறது. தூய நீர் தாரை என்று குறிப்பிடும் பொழுது அதில் நீர் மட்டுமே பயன்படுத்தப்படும். இவை மென்மையான உலோகங்களுக்கு மட்டும் பயன்படுத்தப்படுகிறது.  
நீர் தாரை இயந்திரங்கள் பெரும்பாலும், உலோக இயந்திரங்களின் பகுதிகளை உருவாக்கப் பயன்படுத்தப்படுகின்றன. இது இயந்திரங்களின் மிக முக்கியமான பகுதிகளைத் துல்லியமாக வெட்டவோ அல்லது துளையிடவோ பயன்படுத்தப்படுகிறது. மேலும், இந்த முறையில் உலோகங்களில் ஏற்படும் வெப்பம் மிகவும் குறைவு. இந்த தொழில் முறை பூமி துளையிடல், சுரங்கங்கள் மற்றும் விண்வெளி ஊர்தி பாகங்கள் தயாரித்தல் போன்ற துறைகளில் அதிகம் பயன்படுத்தப்படுகிறது.
# நீர்த் தாரை இயந்திரம்

## முக்கிய பாகங்கள்

### உயர் அழுத்த நீர் உள்ளீட்டு

உயர் அழுத்த நீர், வெளி ஆதாரத்தின் (External source) மூலம் பெறப்படுகிறது . இந்த உயர் அழுத்த நீரை உருவாக்க எக்கி (Pump) மற்றும் தூம்புவாய் (Nozzle) ஆகியவை பயன்படுகின்றன.
# நீர்த் தாரை இயந்திரம்

## முக்கிய பாகங்கள்

### வைரம்

வைரம் இந்த இயந்திரத்தின் உள்ளே வரும் நீரை வழிகாட்ட உதவுகிறது.
# நீர்த் தாரை இயந்திரம்

## முக்கிய பாகங்கள்

### சிராய்ப்பு பொருள்

கடினமான உலோகங்களை துளையிடும் பொது சிராய்ப்பு பொருள் (கோமேதகம்) மேலும் சிராய்ப்பை உருவாக்க உதவுகிறது.
# நீர்த் தாரை இயந்திரம்

## முக்கிய பாகங்கள்

### கலக்கும் குழாய்

இந்த கலக்கும் குழாய் சிராய்ப்பு பொருளையும் உயர் அழுத்த நீரையும் ஒன்றாய் கலக்க உதவும் பகுதி.
# நீர்த் தாரை இயந்திரம்

## இயங்கும் முறை

முதலில் உயர் அழுத்த நீர், உள்ளீட்டு பகுதியின் வழியே செலுத்தப்படுகிறது. இந்த உயர் அழுத்த நீர் வைரத்தின் மூலம் வழிகாட்டப்பட்டு, சிராய்ப்பு பொருளுடன் கலக்கும் குழாயில் கலக்கப்படும். பிறகு, இந்த கலவை வெட்டப்பட அல்லது துளையிடப்பட வேண்டிய இடத்தில் வேகமாகப் பாய்ச்சப்படும். இதன் மூலம் உலோகம் அரிக்கப்பட்டு துளையிடப்படுகிறது.